અમદાવાદીઓ સાથે આ અંગે વાત કરી તો તેઓ જણાવે છે કે, પોલીસને હવે દબાણ કરતા સ્થળ પર ખાસ હાજર રહેવું જ પડે તેવી સ્થિતિનું નિર્માણ થયું છે. કારણ કે પોલીસની ડ્રાઈવ પૂર્ણ થયા પછી કે દબાણની કામગીરી પછી ફરી રસ્તા પર આવી જતા ફેરિયાઓના કારણે ફરી સમસ્યા ઉભી થઈ જાય છે. પોલીસને પણ ખ્યાલ છે કે તેમના ગયા પછી લોકો હળવા થઈ જાય છે. માટે આ પ્રકારની સ્થિતિના નિવારણ માટે હજુ કડક પગલા ભરવાની જરુર છે તેવું અમદાવાદીઓ માની રહ્યા છે.